Lav et referat af nedenstående tekst:

Tekst:
Mange har prøvet at få en mail, der virker for god til at være sand. Sådan en mail fik en 80-årig Keno-spiller fra Nordjylland i sidste uge. -Jeg fik en mail, hvori der stod, at jeg havde vundet en million kroner, og at pengene ville blive sat ind på min konto inden for to bankdage. Men det er jo ikke første gang, at man modtager sådan nogle mails om milliongevinster, så jeg troede ikke på det i første omgang, fortæller vinderen. Efter at have kigget på mailen et par gange, blev vinderen og hans kone enige om, at mailen godt nok så ud til at komme fra Danske Spil, men at der så måtte være sket en fejl. -Vi gik i to dage og sagde: ”Det er løgn. Hvornår kommer mailen, der siger, de har lavet en fejl hos Danske Spil?” Men den kom ikke, og lige pludselig stod der en million kroner på bankkontoen. Så troede vi på det, og så blev det fejret med en god flaske Amarone, siger den glade vinder. Keno er et spil fra Danske Spil, hvor der hver eneste dag bliver udtrukket nye vindertal. Den 80-årige nordjyde har haft abonnement på Keno i et halvt års tid, men har ikke tidligere vundet store gevinster. Han og konen har endnu ikke besluttet, hvad pengene skal bruges til. Der er snak om både en længere rejse og en ny bil, men intet er fastlagt endnu. Én ting har gevinsten dog allerede givet den 80-årige vinder og hans kone. -Vi er jo begge pensionister og oppe i årene, så gevinsten har givet os ro. Det er en fantastisk dejlig ro at vide, at nu kan vi gøre det, vi har lyst til. Vi skal ikke tænke på penge mere, og det får mig til at føle mig meget heldig, siger vinderen.

Referat:
En 80-årig mand og hans kone modtog i sidste uge en mail, der ændrede deres pensionisttilværelse. De har vundet en million kroner.